•สวัสดีค่ะ รบกวนสอบถามผู้รู้หน่อยค่ะ ร้อนใจจริงๆพอดีว่า มีอะไรกับแฟนวันที่ 7-9 ค่ะประจำเดือนมาล่าสุดวันที่ 16-19 สิงหาคมตอนมีอะไรกัน แฟนใส่ถุงยางค่ะหลั่งนอก ในถุงยางด้วย แต่ประจำเดือนขาดไปหลายวันละค่ะไปซื้อที่ตรวจครรภ์มาใช้ เมื่อวันที่ 17 กันยายนค่ะ ผลเป็นNegativeค่ะคำถามที่อยากจะปรึกษาคือสบายใจได้หรือยังคะ หรือยังมีโอกาสตั้งครรภ์ได้อยู่ เพราะปรกติประจำเดือนไม่ขาดเลยค่ะหรือควรจะตรวจซ้ำอีกทีวันไหนคะ
สวัสดีค่ะ หากมีเพศสัมพันธ์ไปเมื่อวันที่ 7-9 ก.ย. และในนี้ วันที่ 18 ก.ย. ประจำเดือนยังไม่มา ถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นมีได้ แต่หากได้ใส่ถุงยางอนามัยป้องกัน ก็จะมีโอกาสตั้งครรภ์ประมาณ 2%-18% และหากได้ใช้วิธีการหลั่งนอกร่วมด้วย โอกาสในการตั้งครรภ์ก็จะลดลงไปอีกค่ะสำหรับการตรวจหาการตั้งครรภ์ในวันที่ 17 ก.ย. ถือว่าเร็วเกินไปที่จะตรวจพบได้ หากมีการตั้งครรภ์จริง เพราะโดยปกติต้องรอไปอย่างน้อย 2 สัปดาห์นับจากที่ได้มีเพศสัมพันธ์ไปก่อน ซึ่งก็ควรรอจนถึงวันที่ 23 ก.ย. ก่อน หากประจำเดือนยังไม่มา จึงค่อยตรวจหาการตั้งครรภ์ซ้ำดูอีกครั้ง แต่หากได้มีประจำเดือนมาก่อน ก็แสดงว่าไม่ได้มีการตั้งครรภ์เกิดขึ้นค่ะ ส่วนการที่ประจำเดือนมาช้ากว่าปกติ ก็อาจเกิดจากสาเหตุอื่นๆ ได้ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น